《元夜陪驾燕午门》
明代·梁潜

银汉横空宝月团，六鳌飞出五云端。
蓬莱紫气天中起，玉井红莲地上看。
满殿娇歌留夜景，千门羯鼓散春寒。
教坊戏乐年年异，愿奉龙颜万岁欢。

作者简介：（1366—1418）明江西泰和人，字用之。洪武末举人。以才荐，知四会县。后历阳江，阳春诸县，皆以廉能称。永乐元年召与修《太祖实录》。书成，擢修撰。又代郑赐为《永乐大典》总裁。十五年帝至北京，太子监国，留辅太子。寻有人诬太子擅宥罪人，牵连及潜。下狱被杀。有《泊庵集》。